Жаңа министр білім саласындағы жемқорлықпен қалай күреспек
DATE: 11:51, 18 Маусым 2019 | GMT +5
TITLE: Жаңа министр білім саласындағы жемқорлықпен қалай күреспек
URL: https://kaz.inform.kz/news/zhana-ministr-bilim-salasyndagy-zhemkorlykpen-kalay-kurespek_a3539153/
META: DATE: 11:51, 18 Маусым 2019 | GMT +5
TOTAL WORDS: 119
AUTHOR(S):
TEXT: «Жемқорлықпен күрес - алдымызда тұрған ең маңызды мәселенің бірі. Біз қазіргі уақытта тиісті жобалық кеңсені ашу бағытында жұмыс жүргізіп жатырмыз. Сонда жемқорлықты жою бағытындағы нақты шараларды қабылдаймыз. Осы кеңседе мониторинг жасайтын топтарды құрайық деген жоспар бар. Осы топтардың мүшелігіне БАҚ өкілдерін, азаматтық қоғам мүшелерін тартамыз», - деді Асхат Аймағамбетов Үкіметтің баспасөз орталығында. Министрдің айтуына қарағанда, жемқорлықпен күрес - министрлік жұмысының басым бағыттарының бірі. «Мен жаңа министр ретінде жемқорлықпен күрестің аса маңызды проблема екенін түсінемін. Қазіргі уақытта жемқорлықпен күрес стратегиясын қайта қарап жатырмыз. Ұстап алғаннан кейінгі әңгіме басқа. Мәселе мұнда белгілі бір құқықтық кемшіліктерге байланысты. Ол кемшіліктер көп жағдайда жемқорлыққа қатысты заңбұзушылықтарға себеп болып жатады», - деді Асхат Аймағамбетов. Еске сала кетсек, бүгінгі Үкімет отырысында Асхат Аймағамбетов ант берген болатын
